TARPTAUTINĖS ĮMONIŲ DUOMENŲ BAZĖS LICENCIJOS NUOMOS (PRENUMERATOS) PIRKIMO (PPR-703) TECHNINĖ SPECIFIKACIJA

	REIKALAVIMAI SUSIJĘ SU NACIONALINIU SAUGUMU

	Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu*. Tiekėjas privalo įrodyti, kad siūlomos prekės nekelia grėsmės nacionaliniam saugumui, nėra toliau nurodytų aplinkybių: prekių gamintojas ar jį kontroliuojantis asmuo yra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.
Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja  KARTU SU PASIŪLYMU PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus**: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.
Pastabos:
*Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.
**Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.



1. PIRKIMO OBJEKTAS

1. Finansinių nusikaltimų tyrimo tarnyba prie Lietuvos Respublikos vidaus reikalų ministerijos (toliau – Užsakovas) numato įsigyti tarptautinės įmonių duomenų bazės licencijos nuomą (prenumeratą) (toliau – Prekė), įskaitant naudotojų mokymus ir galimybę pasiekti įsigyjamų duomenų bazės modulių informaciją visą naudojimosi duomenų baze laikotarpį – t. y. 12 (dvylika) kalendorinių mėnesių nuo Prekės aktyvavimo dienos. Reikalavimai informacijos apie įmones, galutinius naudos gavėjus duomenų bazei pateikiami 2 skyriuje „Tarptautinės įmonių duomenų bazės techninė specifikacija“.

1. TARPTAUTINĖS ĮMONIŲ DUOMENŲ BAZĖS TECHNINĖ SPECIFIKACIJA

	Eil. Nr.
	Reikalaujama charakteristika

	Informacijos apie įmones, galutinius naudos gavėjus duomenų bazė turi atitikti šiuos keliamus minimalius reikalavimus:

	1.
	Užsakovui turi būti suteikta prieiga prie duomenų bazės ir teikiamų paslaugų 3 (trims) vartotojams vienu metu (3 darbo vietos). 

	2.
	Užsakovas turi galimybę prisijungti ir naudotis paslauga naudodamasis interneto ryšiu ir populiariosiomis interneto naršyklėmis (pvz., Google Chrome, Mozilla Firefox, Microsoft Edge, Safari ir kt.).

	3.
	Duomenų bazėje ar jos moduliuose turi būti galimybė pasiekti istorinius duomenis už ne trumpesnį nei 5 (penkių) metų laikotarpį.

	4.
	Duomenų bazėje ar jos moduliuose turi būti saugoma informacija apie ne mažiau nei 200 mln. įmonių visame pasaulyje.

	5.
	Duomenų bazėje ar jos moduliuose turi būti pasiekiama finansinė informacija apie ne mažiau nei 20 mln. įmonių visame pasaulyje.

	6.
	Duomenų bazės pateiktuose duomenyse turi būti pateiktas informacijos šaltinis bei šios informacijos aktualumas.

	7.
	Duomenų bazėje ar jos moduliuose turi būti kaupiama ir pasiekiama informacija apie asmenis, kurie valdo ar kontroliuoja subjektą (galutinius naudos gavėjus).

	8.
	Tarp duomenų bazės pateikiamos informacijos apie įmones, turi būti šie identifikaciniai duomenys: pavadinimas, teisinė forma, steigimo data, adresas, kita kontaktinė informacija, šalis, kreditingumo reitingai ir finansiniai duomenys (rodikliai), jei tokie yra.

	9.
	Duomenų bazėje ar jos moduliuose turi būti užtikrinta galimybė formuoti užklausas pagal įvairius paieškos kriterijus, atitinkančius duomenų bazės duomenų rūšis, pvz., įmonės kodą, pavadinimą, taip pat pagal raktinius žodžius, ir (ar) jų fragmentus.

	10.
	Užsakovui turi būti užtikrinta galimybė pasiekti informaciją apie asmenis, įtrauktus į Europos Sąjungos, Jungtinių Amerikos Valstijų, kitų šalių ir tarptautinių organizacijų tarptautinių sankcijų sąrašus.

	11.
	Duomenų bazėje ar jos moduliuose tarp stebimų informacijos išteklių turi būti ne mažiau nei 10 (dešimt) tūkstančių  šaltinių visame pasaulyje (pvz., žiniasklaidos portalai, tinklalapiai) (angl. Adverse media).

	12.
	Duomenų bazėje ar jos moduliuose turi būti galimybė analizuoti įmonių nuosavybės struktūras, pateikiant informaciją apie įmonės savininką (-us) ir vadovus, tiesiogiai ir netiesiogiai kontroliuojamas, valdomas, dukterines įmones, su įmone susijusius (asocijuotus) asmenis, nurodyti jų ryšius, priklausomus akcijų paketus.

	13.
	Duomenų bazėje ar jos moduliuose turi būti vizualinis (scheminis) informacijos apie įmonių valdymą atvaizdavimas, kuris leistų atlikti vizualinę tarpusavio ryšių analizę (angl. visual link analysis).

	14.
	Tiekėjas turi būti pasiūlyti prieigą prie sukauptos informacijos apie ne mažiau nei 1 mln. politiškai pažeidžiamų (paveikiamų) asmenų (angl. Politically exposed person) ir galimybę atlikti šios informacijos paiešką pagal įvairius paieškos kriterijus ir raktinius žodžius, ir (ar) jų fragmentus.

	15.
	Duomenų bazėje ar jos moduliuose turi būti galimybė realiu laiku atsisiųsti ar užsakyti ir gauti iš oficialių, komercinių, finansų įstaigų registrų turimus ar juridinių asmenų, ar jų atstovų registrams pateiktų dokumentų/išrašų originalus ar jų kopijas, kitą disponuojamą informaciją.

	16.
	Duomenų bazėje ar jos moduliuose turi būti prieinama prie informacijos, išvardintos 15 punkte, iš ne mažiau kaip 100 (vienas šimtas) jurisdikcijų.

	17. 
	Duomenų bazėje ar jos moduliuose turi būti galimybė atlikti ne mažiau nei 250 užklausų dėl informacijos išvardintos 15 punkte. 

	18.
	Duomenų bazėje ar jos moduliuose turi būti galimybė kurti įspėjimus, siekiant stebėti informacijos pokyčius (pvz., duomenų pasikeitimas apie atskiras įmones).

	19.
	Duomenų bazėje ar jos moduliuose turi būti galimybė įvesti (įkelti) papildomus duomenis (importuoti) ir atlikti jų tolimesnį apdorojimą ir analizę.

	20.
	Turi būti pravestas instruktavimas darbui su duomenų baze ir apmokyti ne mažiau kaip 3 (trys) darbuotojai. Instruktavimo būdas – vaizdo konferencija. Užsakovo darbuotojai, kurie dirbs su duomenų baze, tūri būti apmokyti per 30 (trisdešimt) kalendorinių dienų nuo sutarties įsigaliojimo dienos. 

	21.
	Duomenų bazėje ir jos moduliuose turi būti galimybė formuoti ir eksportuoti surastos informacijos ataskaitas bent vienu iš šių formatų: *.pdf, *.doc(x), *.odt, *.csv, *.xls(x), *.html ar kitu formatu, kuris leistų duomenis apdoroti, spausdinti, kopijuoti, išsaugoti, persiųsti.

	22.
	Turi būti užtikrintas visiškas užsakovo duomenų bazėje atliekamų veiksmų ir ieškomų duomenų privatumas ir konfidencialumas.

	23.
	Turi būti užtikrinta galimybė pasiekti užsakovo įsigyjamų duomenų bazės modulių informaciją, ne mažiau nei 4000 (keturi tūkstančiai) užklausų, visą naudojimosi paslauga laikotarpį (12 (dvylika) kalendorinių mėnesių nuo licencijos aktyvavimo dienos).

